OpenLLM-France/wikimedia huggingface dataset:
# Bide Barrijak/Goguaren eresija

Goguaren eresija
Jaunguak gogo batzuk zauriz joten ditu,
eta nekian euren gorputzak esitu.
Negar dagijen arren, kentzen dautse dana,
eta kurtze gogorra da Bere laztana.
Itunik beti duaz bide bakartijan,
oztaz euren goguak zaurizko soñean.
Errukirik ostera eztagertse Jaunak,
eta geyago joten dauz bere gezijak.
Eztitu osatuten euren oin mindubak,
iñork ez dantzuz euren ayots samindubak. Euren ortuko lorak dapurtuz ekatxak,
gerizik eztagije euraen zugatzak.
Gogorki kentzen dautsez diru ta lagunak,
laket barik bai'daurkiz beti gau illunak. Orok duste azturik Jaunak daukozala,
bijotz orren bixitza ain dager zimela!
Samiñez jausten dira arantza ganera,
eta orok ditxijez legenar antzera.
Ordu aretan baña, Urtzi'ren mosubak
osatuten dauz euren zauri odoltsubak.
Berak legortuten dauz nekezko negarrak;
malko orrekaz piztuten dauz ortziko ixarrak.
Amayeran maitekor Urtzi'ren irrijak
zabalduten dautsoez zeruko atiak.
Orok iges-eitian Urtzi maitasunak
pozez laztantzen ditu gogo ain itunak!
# Bide Barrijak/Gexorik nago

Gexorik nago
Zer dodan eztakit, baña gexo nago: gorputza aul daukot, gogua ariago. Arratsari nago..., itxas-urdiñari, lanari el-ezin, soilik ametsari.
Barnera so-dagit: gabeko itzal-antzo, lexa barru ontan ezin dagit zantzo.
Lar gozartu baitot bixitzaren guna: legor dira lorak, il maitetasuna! Len eder yatazan mendijen gallurrak, zorijon-didarra egisten edurrak. ¡Oso nintzanian lurra zan ederra! Espanak mosuba, bijotzak eskerra.
¡Ene gogo leuna, zatorz egotara! Ume gexo legez zatzaz galdatara.
Bidazti ez beti. Ez ibilli aron. Bijotz aul orrek, ez gurenai yaramon. Zidor ori nora? Eztauko azkenik... Itxi, arren, eta ez leyatu goirik. Maitatu arratsa, landatu oroya, ekiñai ezinik, bildu goiz-otoya. Egun gitxi arren, nekatu naz oro. Bixitza nork txastau leikian unoro!
Zer dodan eztakit, baña gexo nago: gorputza aul daukot, gogua ariago. Lausoz lurra dakust.
Etzunik banago, daurkit atsegiña... Pozik eztot gura, eztot maite-miña. Enagixu laztan, ezta be mosutu, atzera mosurik ezin daiket bildu.
Neketu ez nadin eztagit negarrik... Eguzki galdatan, eztot nai-ixan deusik. Luaren dei-leunai sarratu begijak. Ederrak diran arren urrundu lilijak.
Zer dodan eztakit, baña gexo nago: gorputza aul daukot, gogua ariago. Arratsari nago..., itxas-urdiñari, lanari el-ezin, soilik ametsari.
# Bide Barrijak/Jadetsi-eziña

Jadetsi eziña
Zeure mosubak diran laztanak! eztizko lorak yatzuz espanak. Larrosa orrein orri ganetan ibilli nai dot, loreil onetan.
Laztantzen dodaz sasi-lilijak, eta matsaren urrezko orrijak.
Mitxeletatxu baten antzean artega nabil latxin ganian. Zeure larrosa politak baña ezin laztandu, neska liraña.
Eragozpenak banatzen gabez, eta mosuba dil atsekabez...
Al ditubazan lora gaxuak laztantzen ditu geure goguak: ¡Baña dil, leitzen daben lorarik bere bixitzan jadetsi barik!
# Bide Barrijak/Jaungoikotija

Jaungoikotija
Nuan Goiko Aitaren erruki-altzora:
begijok begoz beera ta bijotza gora.
Neugan bakia zala at-billau nenduban,
zoruna baña soilik daukogu barruban.
Zeruko poza billa bijotz onen lorrak!
Gustijak nai nebazan lagun iraunkorrak,
neu saltzalle nintzala Jaunan maitiari.
Zuur nintzayen griñai, goor eskar-otsari   Ez zindudan maite nai, Zeu maitatu ixanik
ezin nebalako bil beste maitasunik.
Obena egun yatan, gaba illargi bixi;
argijan itxu nintzan, gaban begi-zoli.
Baña laket artian neban zeure miña!
Zeugaz bete ixateko nozu ta egiña...
Iñon atsedenik ez, urrun zeuregandik;
ez zintzan tokijetan Zeu billatu nairik! Bijurtu zindudan ba ixadi aratza,
larretako bakian nasai lo nengijan,
ta begijok ebiltzan goxaldeko izpijan.
Gustijak baña soilik ziran zeure urratsa! Zelan gabiltz ikusí ezin zaitugula
zeugana juateko argizko bidiak
gauza danak badira? Udalen ta lorak.
Munduban argiz zagoz oropoz dozula.
Arnas deunak darabil loren urdurija.
Begijak goyan dozuz? Ixar izpi oro.
Loretan lora zara, argitan argija.
Zagozan tokijetan zelan ez idoro?
Ez zindudan baña nai, Zeure argi miak
agertzen eustalako maite danen motza,
euretan barriz gogor neukozan begijak... Argi orren barne, eder, soilik erijotza.
Erakutsi zindudan lurreko argijak,
iraunkorretan baña nazan igikorra!
Txar bidian zintzua, zeugan aldakorra.
  Eta aldendu gurarik jo neban lañora:
gauza oron artetik ametsen altzora.
Gustijetan zengozan, oro zeure maite.
Ikusi ez zaidazan nora juan naite?
Toki bat zan bakarra: Obenan kolkua.
Aren illun barrura ezin eldu zaite. Argijak ikus ezin gaba ta lañua.
Nork ikertu leikian neure etxe zar-utza?
Mukurrak eze ziran, dana zan kiatsa.
Ara bere eldu zintzan. Orra min zorrotza!
Zeugan lotu gurarik gixonen bijotza
zeuk ipiñi zenduban poz arteko miña.
Gorako bide erreza barneko samiña.
Malkuak len garoez zeure eskarreraño,
munduko aintzak eta bide-labak baño.
Gaxo utza ni natzu, zakidaz erruki.
Oso arrakal nintzan, bijotz muina jausi.
Nok gurako koskola dana bada sasi?   Maite nebazan gauzak juan dira igesi.
Orain txiro nagotzu, baña zatorkidaz.
Malkoen barna zelan argitan zaurkidaz?
Poz artian ostera ezin zeu idoro!
Gixon gustijen barnak baidirala zoro!   Ene Jauna, Jaun ona, erruki zakidaz!
Txiro arren, ez jaurti seme saltzalia:
arantzik ez betestu bere labakijan,
bai baña sortu daben garbaizko lorea.
Lenen zauriz josijak dozuz errukijan.
Aitaren maitasunak baitau kutunena
gexua dan semia, seme mindubena!
# Bide Barrijak/Iturri-negarra

Iturri-negarra
Ur gardenari begira iturri-ertzan lilija: ur altzuan lili aren irudija.
Maitasun-ego miakaz axiak ba deragijo maite daun urari ma leunki dagijo.
Iturri leuna ostera negarrez axiak daro. Eta urretxindorrak urari emaro:
«Zergaitik negar yarijo? Abar orlegi ganian abeskide naukok oroldi bidian».
—Neure altzuan maitia, euki-ta galdu ezkero, zelan negarrik ez dagiket maitero?—
# Bide Barrijak/Gurutze-aldera

Gurutze aldera
Gurutz-ondora eldu gurarik bidia billa nabil neketan. Zidor gustijak arantzez dagoz,
sartuten yataz oñetan.
Nekezko bide esturik baño orra eltzeko, Jauna, eztago? Elorri punten bildurrez beti
gurutzatik at bai-nago.
Odolez daukot neure gorputza, urratu nabe sasi zorrotzak. Baña enabe orra zuzentzen
nekezko bide mingotsak
—Ezin Neugana eldu al-zara samin arteko zidor aldetik? Arantza orreik mintzen bazabez,
zatorz maitasun-bidetik!
# Berso berriac

BERSO BERRIAC.
1
Milla sortzireun laroguei eta amaica garren urtian pentzamentuan egondua nais lengoco egun batian dama gastebat ucusi nuen Donostiyaco calian pobre isanta lusitu nairie aberas batec añian.
2
Dama batzuoc equentzen dira igande arratzaldetan ondo jantzita pasiatzera aurraren aitzaqui___ abaniona eta sonbrilla arturic escubanetan oyec ainbeste malisi dunic esta Probinsiyonetan.
3
Lanian ere astendirade goisetic oso presaca guero denbora pasatutzeco ispilluari beidaca balcoi batetic bestera alcar ibiltzen dira señaca mutil gastebat pasatzen bada arri babarrun tiraca.
4
Atenciyua jartzen diyote mucica soñu onari noisic bacoitz beguiranuas beren soñeco gonari lenguan farres egondu guiñan beguira dama bateri ispilluaren aurrian aisan bere sombraquin dantzari.
5
Besperatican egoten dira pentzamentuan jarrita biyar conprara juango dirala gona berriya jantzita sucalde dana lajatzendute aspicos gora jirata esanas banijua señora piperrac falta dirata.
6
Bere señoras on ustietan plasara suen bialdu guchieneco iru orduan echera etzan asaldu esatensiyon emacumia oso sabitza berandu echecnandria merque nainunta esin nintzaden conpondu.
7
Lengo batian damacho bates icusiya nago liesta cuanto bale un poco babarrun andrebateri galdesca basarritarrac tres erriales emantziyen errespuesta nescachae berris en este año mucho garistiya esta.
8
Ondo jantzita jai atzaldetan juntatzen dira paresca goisian asco sisatu alden danac alcarri galdesca batec lau cuarto bestiac sortzi irugarranae bi pesta oyec aitzeitun bertzolariya aparte ibiltzen esta.
9
San Juan egunas Eranain nitzan pasatzen arratzalde bat mucica arisun ba danzaraco artunun dama gastebat acabatuta billatuniuen lurrian sacu chiquibat pentzatu nuen eguinuela neretzat fortuna onenbat.
10
Choco batian asinitzaden sacu chiquiya ascatzen nere posaquin ortzaquin niscan pusca batzuce equentzen guero asisan barrenan situn materialac asaltzen egun gucico lan artunun ango trapuac contatzen.
11
Portamonedan suria alda guisenbati niyen galda erantzun siran orren jabia maltal suriyaquin juanda suertiori es eguitia guretzat ascos obeda Probintziontanesta pasatzen sacuartaco moneda.
12
Arropa ere gastatzen dute aberasbaten graduan sigueme pello deitzen-diyoten sinta batequin lepuan illiac ere altu jarririe gastelu baten moduan orlaco gausa farragarriric esta isango munduan
13
Culpic gabeco dama gastiac es guero punturic artu mandatuetan ateratzian denora guchi pasatu seren nagusi echecuandrias aldan ondona cunplitu moduonetan serbitzen dunac onrra onac jasoco ditu.
14
Dama gastiac despeditutzen asibiardet onrradu aríyo eta bestebat arte notisi onac bialdu paper bacoitza bosna sentimo eguiten dirade saldu Carnabal onac pastutzeco gastiac serbait [illegible]
# Bereterretxen khantoria

* Bereterretxeren khantoria
* Haltzak ez dü bihotzik,
* Ez gaztanberak hezürrik.
* Ez nian uste erraiten ziela aitunen semek gezurrik.
* Andozeko ibarra,
* Ala zer ibar lüzia!
* Hiruretan ebaki zaitan armarik gabe bihotza.
* Bereterretxek oheti
* Neskatuari eztiki:
* «Abil, eta so egin ezan gizonik denez ageri».
* Neskatuak ber'hala,
* Ikusi zian bezala
* Hiru dozena bazabiltzala borta batetik bestila.
* Bereterretxek leihoti
* Jaun Kuntiari goraintzi:
* Ehun behi bazereitzola, beren zezena ondoti.
* Jaun Kuntiak ber'hala,
* Traidore batek bezala:
* «Bereterrex, haigü bortala: ützüliren hiz berhala».
* «Ama, indazüt atorra
* Mentüraz sekulakoa!
* Bizi denak oroit ükenen dü Bazko gai-erdi ondua!
* Heltü nintzan Ligira,
* Buneta erori lürrera,
* Buneta erori lürrera eta eskurik ezin behera.
* Heltü nintzan Ezpeldoira,
* Han haritx bati esteki,
* Han haritx bati esteki eta bizia zeitan idoki.
* Marisantzen lasterra
* Bost mendietan behera!
* Bi belainez herrestan sartü da Lakarri-Büstanobila.
* «Büstanobi gaztia,
* Ene anaie maitia,
* Hitzaz onik ez balinbada, ene semea joan da».
* «Arreba, hago ixilik!
* Ez otoi egin nigarrik
* Hire semea bizi bada, Mauliala dün joanik.
* Marisantzen lasterra
* Jaun Kuntiaren bortala!
* «Ai, ei, eta, jauna, nun düzie ene seme galanta?»
* «Hik bahiena semerik
* Bereterretxez besterik?
* Ezpeldoi altian dün hilik; habil, eraikan bizirik...»
* Ezpeldoiko jenteak,
* Ala sendimentü gabeak!
* Hila hain hüllan üken-eta deüsere ez zakienak!
* Ezpeldoiko alaba
* Margarita deitzen da:
* Bereterretxen odoletik ahürka biltzen ari da.
* Ezpeldoiko bukata,
* Ala bukata ederra!
* Bereterretxen atorretarik hirur dozena ümen da.
# Berso-berriac Cargu eguiñ biayot Pello errotari

BERSO-BERRIAC
1 Cargu eguiñ biayot
Pello errotari
cergatican dabillen
guezur contari
deshonratu nai luque
Juan José Udarregui
ez dit mancha aundiric billatuco neri
nic asco berari
badauzca ugari
ez da ondo ari
cer mutilla ori
propina partitzeco
ezdaucanari.
2
Pelloc itzeguiten du gogor ta torpezan
neri ecer emateco
etzayola esan
ez aditu ta ere
gustocua izan
comprendituco zuen
artzeco izan bazan
bera dago causan
ez dago pobrezan
zartu da interesan
bota du grandezan
guezurra nai dubenac sinistu dezan
3
Guizon orrec emandu
asco esperienci
nai dubena esan da eguiñ
daduca licenci
urretan omen dauca
asco abundanci
lasai eguiñ dezaque
mantendu ta janci
ematiari utzi
artutziari eutsi
dauca lotsa guchi
ortzac eracutsi
onequiñ biar degu
bost pacienci.
4 Orren despreciyuac ez dande aztuta
arro dabill orgulloz
aberastu ta
Juan José dagualaco
burutic nastuta
ori iñoiz bezela
zurrutac poztuta
tragua ustu ta
mocua zorroztuta
copeta beltztuta
erdi berdoztuta
lotsac ematen dizquit
berac ez du ta.
5
Tocatu balitz neri
premiyua ematia
Pelloc esperatuco
zuben partia
orri gustatzen zayo
aurrian jartia
ez artu ta saltoca
iguesi juatia
ez da inocentia
maleciz betia
aguincen decentia
cer ayudantia
orrec quendutzeco du
borondatia.
6 Falso testimoniyua
modu orretan sortzen
castigatu dezagun
ez da bildurzen
zuc derecho gabiac badaquizu artzen
ezpañac igurtzita
patricadan sartzen
or zabilza urtzen
honradubac neurtzen
ez badezu aitortzen
asico naiz chartzen
ez dezu cere honra
asco edertzen.
7 Azpeitiyan izanac
guera elcarrequiñ
pacienciya asco
biar da orrequiñ
beste lagun bat ere
bazuen berequiñ
biciro portatubac ez dira nerequiñ
baguendu cerequiñ
paquia gurequiñ
ceiñ gabilzan ciquiñ
nai duenac jaquiñ
biar dan lecutican
lanari equiñ
8 Orrelaco moduric iñon egundaño
ez degu obserbatu
guc orain daño
nerezat izanduda
franco desengaño
cochian juan ninzan
Azpeitiaraño
iyo ari goraño
norc daqui noraño
itzeguiten laño
Pello ta Otaño
asiera obia
despedida baño
9 Azpeitiyan utziya
zuten urre pilla
ostatura juan ciran
cambiyo billa
amar ta amabi duro
zan biyen partilla
Juan José gabetanic eguiñ zuten tortilla
ni oso humilla
ez negüen abilla
corputza debilla
aprovecha nadilla
itchuben aurreraco
¡Ay! cer cuadrilla
10 Pello Donostiara
etzaiztuzte deitu
norc bere oñaciac pasa biaitu
emengo publicuac humillac nai ditu
zu guztion buruba
chocuan guelditu
gu biartu gaitu
simple iruditu
ez naiz atrebitu
zuri ventac aitu
orgullo gueyeguiyac,
ortara zaitu
11 Asco egoten guera
dirubac poztubac versolariyac guchi
aberastubac
corritzen ez degulaco
gu gaude moztubac
urtiak juan eta odolac oztubac eguite dira gastubac ez dande aztubac
ordena estubac
itzqueta justubac
Donostiyan nai dira
guizon prestubac
12 Eguiyaz ampliatu
dauzcatzun indarrac utzi citalquerizco
esan biarrac zu cerala mediyo
sortu ciran gerrac
ez dizquidatzu eguiñ
acizo ederrak
ez izan zabarrac Guipuzcoatarrac desaide ta farrac zure saque charrac
errestatuko ditu
Udarregui zarrac
# Berso berriac : Virgiña Aranzazucoaren coroacioan

BERSO BERRIAC
Virgiña Aranzazucoaren Coroacioan
PELLO, ERROTARIAC JARRIAC.
CANTASTEA Erregu eguin zazu Ama gugatican, Irten gueran medioz Bada zugatican; Cuadrilla aundia gatoz Asteasutican, Virgiña orri agur bat Eguitea gatican.
1 Aloña mendian dago Virgiña bat arantzan, Cer bait esan nai nuque Orren alabantzan; Lagunduco dirala Nago esperantzan Beragatic asi naiz. Orren confianzan.
2 Lagunduco dirala Nic daucadan poza, Artu dedan medioz Orren esperantza; Bestela nerez ez naiz Ecertaco gauza, Amparatu nazazu Santa milagrosa.
3 Aloña mendian ori Arantzan jarri zan, Ez da presentatuba Utsaren pesquizan; Arc ondo ceraquien Guc premia izan, Guri lagundutzeco Cerutic jetsi zan.
4 Ejemplo au nai nuque Ondo eracustea, Aundia da gugatic Cerutic jestea; Poz aundia beagu Ori icustea, Orrec ez du mereci Bacarric uztea.
5 Coroacio bat degu Aranzazu mendian, Ure icustea gatoz Chit gogo aundian; Arzai on bat artuta Gueren compañian, Virgiña adoratzeco Bear dan neurrian.
6 Promesa cumplitzera Gatoz borondatez, Ondo deseatuta Aspaldico partez; Acordatcen guerala Gueren Ama batez, Bete gaitzatzu cere Doay ta virtutez.
7 Zure seme ta alabac Gatoz zuregana, Cergatican ceraden Gure danon Ama; Ez da misterio ere Ama baten gana, Ez da gaizqui irtengo Ara joaten dana.
8 Ama au ez det icusi Oraindie beñere, Amparoric ez badet Ez da oraiñ ere; Lagunduco digula Pensatzen det treve, Animatu gaitecen Juango guerade.
9 Norbaitec esango du Birage lucea da, Virgiñac errespuesta Ondo otza cera; Ez badezu etorri nai Ni visitatzera, ¿Ceñec lagunduco dizu Beartzen bacera?
10 Ejemplo on bat noa Ni eracustera, Zuec ere sayatu Berriz icastera; Poz aundian goacen Ama au icustera, Ori lagun degula Galduco ez guera.
11 Baliatuco zaigu Oraingo obra onac, Oso maite gaitugu Euscaldunen Amac; Apuntatuco ditu Gure pausa danac, Cerbait eguin lezaque Poz ori daucanac.
12 Ama au icusitzeco Gaude obligacioz, Aleguiña eguiyogun Danoc oracioz; Presentatu gaitecen Ara devocioz, Baliatuco guera Gu ango funcioz.
13 Agur eguin deyogun Guc ara joatean, Burua macurtuta Humil da paquean; Baliatuco zaigu Egunen batean, Berac sartuco gaitu Ceruco atean.
14 Ara emen versoac Oraingo berriyac, Ama Virgiñarentzat Consolagarriyac; Bidean cantatubaz Joateco jarriyac, Asteasun bici dan Pello errotariyac.
Tolosa: Imp.de E. López
# Batere sorgiñ-bildurrik bage...

* «Batere sorgiñ-bildurrik bage... »
* 1/
* Batere sorgiñ-bildurrik bage
* nendorren Asteasu'tik,
* eztarriraño sagardoz ase
* ta ezin nitzala egon zutik;
* juiziorik berez ez duna k
* orlako ibillerak zetik.
* 2/
* Aritz da urritz, lizar, elorri,
* txillar, ote ta garuak,
* alkar muxuka zebilkin pil-pil
* ego-aizetxo arruak;
* aien tartian alai kantari
* xoxo ta birigarruak.
* 3/
* Aldamenian begiak zabal
* lo zeguana erbiya
* esnatu nuben, ta egin zuan
* zalaparta izugarriya,
* bere ondoren abiatuta
* arrapatu nuben iya.
* 4/
* Sagar, udare, piku, gerezi
* eta intxaurren tartian,
* untz-estalirik etxe zartxua;
* aren ataiko atian
* zakurra isats belarri motza
* zaunkaz lotua katian.
* 5/
* Zakurran bildur nuben esiyan
* aritz-makilla ebaki,
* ura eskuan ate-ondora
* nitzan poliki-poliki,
* dan-dan jo nuben da beriala
* andre Lorentzak iriki.
* 6/
* Aur txiki bat lo siaskatxuan
* sukalde illun beltzian,
* arte-illenti aundi bi sutan,
* azak egosten ehzian,
* bi katakume txalapartaka,
* kolka txituen atzian.
* 7/
* Andre Lorentzak pitarra eskañi
* ziran banintzan egarri;
* eta, jakiñik no la ibiltzen
* naizen erririkan erri,
* ziran galdetu: «Kaixo, Mendaro!
* Aspaldi ontan ze berri?»
* 8/
* «Lege berriyak, diru geiago
* Madrillera bialtzeko,
* ta Euskalerriko alkatieri
* eskubiriak kentzeko;
* alkar unitu gaitezen danok
* matatsa oiek askatzeko.
* 9/ Auxen baratza txukun alaia,
* lore ederrez jantziya!
* Zer gozua zan orduko lore
* eder mardulen usaya!
* Zori gaiztuan gaur arkitzen da
* piztiya txarrez josiya.
* 10/
* Esiyak zaitzen zauden zakurrak
* il da eskopetak kendu,
* orregatikan axeri askok
* baratza ontan jaten du;
* bertako lore ederrenekin
* egiten dira apaindu.
* 11/
* Argiyak ustez izandu gera
* satorrak bezin itxuak,
* astuan gisa, nekean bildur
* gabe, langille txintxuak;
* ta bitartian oiek logratu
* lanikan errexentxuak.
* 12/
* Dotríña ona ikasi gabe
* bizi-modua nai berdiñ,
* profeta txarren konsejuekiñ
* ez da izango atsegiñ,
* justiziarik erlien gisa
* nola ezin gentzake egiñ.
* 13/
* Usai gozoko loriak dira
* arrosa ta krabeliñak,
* oien tartian sortu oi dira:
* kardu-Iatzak eta osiñak;
* berexi gabe izango dira
* alkar ikusi eziñak.
* 14/
* Oraindañokuan konseju obenak
* eman dituzte eleizan,
* oge genduke entzutera juan
* ta ill arte goguan izan,
* pakea zagun, ibilli gabe
* deabruaren lañezan.
* 15/
* Oliyo-usaian ezkill-torrian
* ujuka bezela ontza,
* litxarrerian oitua: merruz
* solora begira auntza,
* aukera izan arren larrían
* ote-loría eta untza.
* 16/
* Konseju onari gaizki erantzun
* eta ez egin nai lanik;
* munduan zerbait ibillia naiz
* , eta nago antzemanik
* oker ibilli nai dutenentzat
* ez dala bire zuzenik.
* 17/
* Okasiuan aita gazterik
* ill da umiak negarrez;
* juezak daude pekatariyak
* kastigatzeko bildurrez;
* modu onetan ez da izanga
* pakean bizitzen errez.
* 18/
* Ego-aiziak orbel igaúak
* bezela zaituzte arrotu,
* zergatikan ez dakizutela
* alkarri ainbat gorrotu;
* egiya bada; esan zazute
* oaindik ez naizela erotu.»
* Bertso-papera, «Imp. Macazaga. - Renteria,
* moldiztegi ontan bertan jasoa.
# Begirozute, pikadoriak

* Begirozute, pikadoriak
* Jaunak, seguru nago,
* gaur arratsaldian
* pikadoriak ondo
* portatu baziran,
* festa ederra izango zan,
* zezen onak ziran;
* bañan, pikadoriak?
* Beti pikardiyan!
* Zezen bat on samarra
* irtentzen danian,
* etzaiozka jarritzen
* aurreko aldian,
* nola itzul egiña
* dakaten artian.
* Eta suertatzen bada
* txiripa batian
* zezen bat txit brabua
* bere errabiyan,
* pikara sartzen dana
* furiya aundiyan,
* zer egiten diyote?
* Urrengo sartzian
* pika jartzen diyote
* besoen gañian;
* eta sartu ezkero
* pika beiñ andikan,
* zezen gizarajuak
* ez du indarrikan,
* kojo gelditutzen da
* beso artatikan,
* eta berriz pikara
* egotsigatikan,
* ez diyo zaldiyari
* sartzen adarrikan,
* beso-buruban dakan
* eridagatikan;
* bañan presidentiak
* ala pikatzian
* deituko baliyoke
* instante batian,
* eta bere aurrera
* etortzen danian
* esango baliyoke
* «¡Atienda V., perillán:
* por haber espaldillado
* de ese modo al animal,
* 300 reales de multa!
* Y páguelos sin replicar,
* y tenga V. mucho cuidado
* en no volver a espaldillar,
* porque entonces, se lo advierto,
* multa doble recibirá.»
* Gaur egin baldin bazan
* ori Donostiya'n
* orduban seguru naiz,
* txit seguru, biyar
* ez pagatziagatik
* iru eun errial,
* pikatuko zutela
* biar dan legian.
* Bañan gaur orren ondo
* nola irten diran,
* pikatuko dituzte
* gaur bezela biyar.
* Au aritu niyon nik
* atzo arratsian
* gizon sudur motz bati
* taberna batian.
# Begui belch bati

BEGUI BELCH BATI
1
O - roi- tzen al ce - ra-de zu, be -gui belch go-zo - a__ el - ca - rre- quin ma -zur-ka bai dan -tza-tu -ta-co- a__ o raindic i - rudi-tzen zait ne -ri, O - roitz gal -du e-ci - ña__! ne - re be-so-ac us-tai - tzendu-e-la zu - re gue -rri fi-ña.
2 Zuri beguira nijoan, ¡ceruan nere ustez!
eciñ aseric beguiac zure edertazunez. Biotz nerearen parez pare
cijoan zurea. ordutic daramat nere pechuan
penazco catea. 3 Aimbesteco zori ona
zure aldamenean,
¡aingueru hat besoetan,
ta arequin airean! Ischildu zan soñu pozgarri hura
ondo penarequin,
ta joan ciñan eramanaz ¡Ay! nere
biotza zurequin. 4 Ordutic illtzen bici naiz,
¡gau traidorea!
dantzac ostu ciran poza,
soñuac paquea. Bein ni gana cenituen jaso
beguiac nai gabe,
nereetan cegoan nere anima
ta eguin ciñan jabe. 5 Donostitic joaten cera
ez daquit nic nora... ¿Ez cera bañan igoco
ceruetan gora? Iñauteri abetan nere suertez
icusten baguera, eman bearco nazu bici bear badet
biotza ostera. 6 Urte gucian negua
ichoten naucazu,
neguan Iñauteria,
lñauterian zu. Etorri dirade ta ez icusi
iltzea litzaque, ala nago beldurrarequin dardar,
ez poz ta ez paque. 7 Aurten ez zaitut utzico
maitea bailean,
eranzun bat zure abotic aditu artean. ¿Nai dezu dantzatu? esan bearrez,
asmo abec ditut, ¿Nerequin ezcondu nai dezu,ederra?
galdetueo dizut.
3
# Biblia/2 Joan

JOANEN BIGARREN GUTUNA
Agurra
$^1$ Nik, Jaunaren ikasle zahar honek, Jaunak aukeraturiko eliz elkarte horri eta eliztar guztioi idazten dizuet. Egiaz maite zaituztet nik, eta nik ez ezik, bai eta egia ezagutzen duten guztiek ere, $^2$ guregan irauten duen eta betiko gurekin izango den egiarengatik. $^3$ Grazia, errukia eta bakea zuekin, Jainko Aitaren eta beronen Seme Jesu Kristoren partetik, egiaz eta maitasunez.
Elkar maitatu
}} $^4$ Biziki poztu naiz jakitean zuen artean badirela egiaren arabera bizi direnak, Aitarengandik hartu dugun aginduari jarraituz. $^5$ Eta orain, eliz elkarte agurgarri horri, arren eskatzen dizut elkar maita dezagula. Ez dizuet agindu berri bat idazten, hasieratik duguna bera baizik. {{bertset|1|6| Eta maitasuna Jainkoaren aginduen arabera bizitzea da. Eta hasieratik entzun duzuen bezala, agindu hau da zuen jokabidea arautu behar duena.
Kontuz antikristoekin
$^7$ Engainatzaile asko sortu da munduan, Jesu Kristo egiazko gizon egin dela aitortzen ez duen asko. Hauek dira engainatzailea eta antikristoa. $^8$ Ibil zaitezte kontuz, gure lanaren fruitua gal ez dezazuen, sari oparoa jaso dezazuen baizik. $^9$ Kristoren irakatsietan iraun gabe, aurrerago joan nahi duenak ez du Jainkoa berekin. Irakatsietan dirauenak, berriz, berekin ditu Aita eta Semea. $^{10}$ Norbait zuengana joan eta irakatsi hau ez badarama, ez onartu etxean, ez eta agurtu ere; $^{11}$ halakoa agurtzen duena haren egintza gaiztoen partaide egiten da.
Azken agurra
$^{12}$ Zuei zer esanik asko dudan arren, ez dut paperez eta tintaz egin nahi. Zuengana joatea espero dut eta aurrez aurre hitzegitea; horrela poz bete-betea izango dugu elkarrekin.
$^{13}$ Jainkoak aukeratu duen eta zure ahizpa den eliz elkarte honetako kideek agurtzen zaituzte. \z